विप्रो का नेट प्रॉफिट घटकर 3,075 करोड़ रुपए रहा, टेक महिंद्रा का मुनाफा 27% घटा
Wipro logs in 11% YoY rise in Q4 revenue at Rs 23,190 crore, Tech Mahindra’s Q4 net profit slides 27% to Rs 1,125 crore
IT की दिग्गज कंपनी विप्रो ने गुरुवार (27 अप्रैल) को Q4FY23 यानी चौथी तिमाही (जनवरी-मार्च) के रिजल्ट्स अनाउंस कर दिए हैं। रिजल्ट के अलावा कंपनी ने 12 हजार करोड़ रुपए के शेयर बायबैक की अनाउंसमेंट भी की है। इस तिमाही में कंपनी का कंसोलिडेटेड नेट प्रॉफिट साल-दर-साल (YoY) 0.4% घटकर 3,075 करोड़ रुपए रहा।
पिछले साल की समान तिमाही में कंपनी ने 3,087 करोड़ रुपए का नेट प्रॉफिट दर्ज किया था। इससे पहले की तिमाही यानी Q3FY23 में विप्रो को नेट प्रॉफिट 3,053 करोड़ रुपए रहा था। इस हिसाब से तीसरी तिमाही की तुलना में चौथी तिमाही में नेट प्रॉफिट में मामूली बढ़त देखने को मिली है।
26.9 करोड़ शेयरों को बायबैक करेगी विप्रो
कंपनी के बोर्ड ने 445 रुपए प्रति शेयर के टेंडर ऑफर के जरिए शेयरों के बायबैक को मंजूरी दी है। कंपनी शेयरहोल्डर्स से करीब 26.9 करोड़ शेयरों को बायबैक करेगी।
विप्रो का रेवेन्यू 11% बढ़कर 23,190 करोड़ रु रहा
Q4 में कंपनी का ऑपरेशन से कंसोलिडेटेड रेवेन्यू 11.2% बढ़कर 23,190 करोड़ रुपए रहा। पिछले फाइनेंशियल ईयर की इसी अवधि में ये 20,860 करोड़ रुपए रहा था। इससे पहले की तिमाही यानी Q3FY23 में विप्रो का रेवेन्यू 23,229 करोड़ रुपए रहा था।
टेक महिंद्रा का नेट प्रॉफिट 27% घटा
विप्रो के अलावा टेक महिंद्रा ने भी चौथी तिमाही के रिजल्ट्स अनाउंस किए। इस तिमाही में टेक महिंद्रा का नेट प्रॉफिट साल-दर-साल (YoY) 26% घटकर 1,118 करोड़ रुपए रहा। पिछले साल की समान तिमाही में कंपनी ने 1,545 करोड़ रुपए का नेट प्रॉफिट दर्ज किया था।
32 रुपए का डिविडेंड देगी टेक महिंद्रा
Q4 में टेक महिंद्रा का ऑपरेशन से रेवेन्यू 19.4% बढ़कर 53,290 करोड़ रुपए रहा। कंपनी ने 5 रुपए फेस वैल्यू वाले हर शेयर पर 32 रुपए के डिविडेंड की अनाउंसमेंट भी की है।